கேள்வி: பேதுரோ காசுத்தீலியோ - ஆரம்பகால வாழ்க்கை மற்றும் கல்வி என்பது என்ன?
பதில்: காஜாமர்கா திணைக்களத்தின் சோட்டா மாகாணத்தின் தகாபாம்பாவின் புனா நகரில் இரண்டு எழுத்தறிவு விவசாயிகளின் வறுமை குடும்பத்தில் காஸ்டிலோ பிறந்தார். காஜாமார்கா, தென் அமெரிக்காவின் மிகப்பெரிய தங்கச் சுரங்கத்தின் இருப்பிடமாக இருந்தபோதிலும், பெருவின் ஏழ்மையான பகுதிகளில் ஒன்றாக இருந்து வருகிறது. அவர் தனது பெற்றோருக்குப் பிறந்த ஒன்பது பேரில் மூன்றாவது குழந்தை ஆவார். அவரது தந்தை ஐரினோ காஸ்டிலோ ஒரு நிலக்கிழார் குடும்பத்திற்குச் சொந்தமான ஹசிண்டா எனப்படும் உழைப்போரின் குடியிருப்புகளில் வாழ்ந்து வந்தார். நிலக்கிழாரின் குடும்பத்திற்காக தனது கடின உழைப்பை வெளிப்படுத்தி வந்தார். உதாரணமாக, நில உரிமையாளர் தனது காலணிகளை சுத்தமாக வைத்திருக்கும் பொருட்டு அவரைத் தன் நிலத்தின் குறுக்காக சுமந்து சென்ற சம்பவங்களும் உண்டு. ஜெனரல் ஜுவான் வெலாஸ்கோ அல்வராடோ அதிகாரத்தை எடுத்து நில உரிமையாளர்களிடமிருந்து விவசாயிகளுக்கு மறுவிநியோகம் செய்யும் வரை குடும்பம் நில உரிமையாளர்களிடமிருந்து நிலத்தை வாடகைக்கு எடுத்தது. ஐரேனோ அவர் பணிபுரிந்த நிலத்தைப் பெற்றார். தனது குழந்தைப் பருவத்தில், காஸ்டில்லோ அடிக்கடி தனது விவசாய வேலையின் காரணமாக தொடர்ந்து பள்ளிக்குச் செல்வதில் சமரசம் செய்து கொள்ள வேண்டியிருந்தது. இவர் தனது தொடக்க மற்றும் உயர்நிலைப் பள்ளிப் படிப்பை ''ஆக்டோவியோ மட்டா கான்டரெராஸ் டி கடெர்வோ ஹையர் பெடகாஜிகல் இன்ஸ்டிட்யூட்''டில் முடித்தார். காஸ்டில்லோ தினமும் தனது பள்ளிக்குச் செல்வதற்கு இரண்டு மணி நேரம் மலையேற்றம் செய்வது போலான ஒரு நடைப்பயணம் செய்ய வேண்டியிருந்தது. ஏனெனில் இவர் செல்ல வேண்டிய பாதை செங்குத்தான ஒரு மலைப்பாதையாக அமைந்திருந்தது. காஸ்டில்லோ செம்மறியின் கம்பளியிலான ஒரு போஞ்சோவையும் வைக்கோல் தொப்பியையும் அணிந்து பள்ளிக்குச் செல்வார்.
கேள்வி: பேதுரோ காசுத்தீலியோ - அரசியல் வாழ்க்கை குறித்து விரிவாக சொல்லுங்கள்.
பதில்: 2002 ஆம் ஆண்டில், அலெஜான்ட்ரோ டோலிடோவின் மத்திய-இடது கட்சியான ''பாஸிபின் பெருவின் சார்பில் போட்டியிட்ட'' காஸ்டிலோ அங்குவாவின் மேயருக்கான போட்டியில் தோல்வியுற்றார். இவர் 2016 பொதுத் தேர்தலில் மோசமான தோல்வியைத் தொடர்ந்து, 2005 ஆம் ஆண்டு முதல் கட்சி கலைக்கப்படும் வரை கஜமார்காவில் கட்சியின் முன்னணி உறுப்பினராகப் பணியாற்றினார். ஆசிரியர்கள் வேலைநிறுத்தத்தின்போது அவரது தலைமையைத் தொடர்ந்து, பெருவில் உள்ள பல அரசியல் கட்சிகள் காஸ்டிலோவை ஒரு காங்கிரஸ் வேட்பாளராக உயர்த்துவதற்காக அணுகின, ஆனால் அவர் மறுத்துவிட்டார், மாறாக தொழிற்சங்கங்களால் ஊக்கப்படுத்தப்பட்ட பின்னர் அதிபராகப் போட்டியிட முடிவு செய்தார்.
கேள்வி: பேதுரோ காசுத்தீலியோ - முதல் சுற்று பற்றி விளக்கவும்.
பதில்: பெருவில் கோவிட்-19 தொற்றுநோய்களின் போது, காஸ்டிலோ தனது மாணவர்களுக்கு பொதுமுடக்கத்தை மீறியும் தொடர்ந்து கற்பிக்க முயன்றார். எவ்வாறாயினும், அவரது வறிய சமூகத்திற்கு இணைய வழியில் கற்கும் திறன்கள் இல்லை; அவரது மாணவர்களில் எவருக்கும் அரசாங்கத்தால் வாக்குறுதியளிக்கப்பட்ட கல்விக்கான திறன்பேசிகள் ஒருபோதும் வந்து சேரவில்லை. தனது இருபத்தைந்து ஆண்டுகளுக்கும் மேலான கற்பித்தலில் அவரது மாணவர்கள் எதிர்கொண்ட போராட்டங்களை அனுபவித்த பின்னர், காஸ்டிலோ அதிபர் தேர்தலில் வேட்பாளராக நுழைய உத்வேகம் பெற்றார். அக்டோபர் 2020 இல், 2021 பொதுத் தேர்தலில் பெருவை விடுவி என்ற இயக்கத்துடன் தனது அதிபர் பதவிக்கான முயற்சியை அறிவித்தார்.
கேள்வி: பேதுரோ காசுத்தீலியோ - அதிபராகத் தேர்ந்தெடுக்கப்படுதல் பற்றி விளக்கவும்.
பதில்: 2021 ஜூலை 19 அன்று பெருவின் அதிபராக தேர்ந்தெடுக்கப்பட்டவராக காஸ்டிலோ பதவியேற்பதற்கான நாளுக்கு ஒருவாரம் முன்னதாக அதிகாரப்பூர்வமாக நியமிக்கப்பட்டார். பெரும்பாலான பிராந்திய தலைவர்களும், ஐரோப்பாவில் எசுப்பானியா பெட்ரோ சான்செஸ் போன்றவர்களும் வாழ்த்துக்களைத் தெரிவித்ததோடு, பெருவின் இருபதாம் ஆண்டுத் தலைவராக காஸ்டிலோவுக்கு வாழ்த்துக்களைத் தெரிவித்தனர்.